15.5.2023.
LV
Eiropas Savienības Oficiālais Vēstnesis
C 173/37
Prasība, kas celta 2023. gada 24. martā – Kneipp/EUIPO – Patou (“Joyful by nature”) (Lieta T-157/23) (2023/C 173/48) Valoda, kādā sagatavots prasības pieteikums – angļu Lietas dalībnieki Prasītāja: Kneipp GmbH (Würzburg, Vācija) (pārstāvis: M. Pejman, advokāts) Atbildētājs: Eiropas Savienības Intelektuālā īpašuma birojs (EUIPO) Otrs procesa EUIPO Apelācijas padomē dalībnieks: Jean Patou (Parīze, Francija)
Informācija par procesu EUIPO Strīdus preču zīmes reģistrācijas pieteikuma iesniedzēja: prasītāja Vispārējā tiesā Strīdus preču zīme: Eiropas Savienības vārdiskas preču zīmes “Joyful by nature” reģistrācijas pieteikums – reģistrācijas pieteikums Nr. 18 159 946 Process EUIPO: iebildumu process Apstrīdētais lēmums: EUIPO Apelācijas otrās padomes 2023. gada 19. janvāra lēmums lietā R 532/2022-2
Prasījumi Prasītājas prasījumi Vispārējai tiesai ir šādi: — atcelt apstrīdēto lēmumu, ciktāl ar to noraidīta prasītājas apelācijas sūdzība par atteikumu reģistrēt pieteikto preču zīmi attiecībā uz 3., 4., 35. un 44. klasē ietilpstošajām precēm un pakalpojumiem; — piespriest EUIPO atlīdzināt prasītājas tiesāšanās izdevumus šajā tiesvedībā, kā arī izdevumus, kas prasītājai radušies iebildumu procesā.
Izvirzītais pamats: — Eiropas Parlamenta un Padomes Regulas (ES) 2017/1001 8. panta 5. punkta pārkāpums.
Prasība, kas celta 2023. gada 24. martā – VO/Komisija (Lieta T-160/23) (2023/C 173/49) Tiesvedības valoda – franču Lietas dalībnieki Prasītāja: VO (pārstāvis: É.
Boigelot, advokāts) Atbildētāja: Eiropas Komisija
Prasījumi Prasītājas prasījumi Vispārējai tiesai ir šādi: — atcelt [Komisijas] 2022. gada 20. maija lēmumu, kurš paziņots minētajā dienā [ar dokumentu Nr.] Ares(2022)3814828 [konfidenciāli] (1) un saskaņā ar kuru kā iecēlējinstitūcija tā nolēma pazemināt prasītāju pakāpē – no AST2/3 uz AST1/3, sākot ar nākamo mēneša pirmo dienu pēc lēmuma pieņemšanas, proti, ar 2022. gada 1. jūniju;